अब 3 साल मिशन चलाकर सुधारेंगे शिक्षा का स्तर
60 से 80 प्रतिशत तक का सुधार करना होगा
भास्करन्यूज | हिसार
स्कूलोंमें शिक्षा का स्तर अब मिशन चलाकर सुधारा जाएगा। अब तीन साल का मिशन बनाकर स्कूलों को शिक्षण स्तर विद्यार्थियों के सीखने के स्तर में 60 से 80 प्रतिशत तक का सुधार करना होगा। इस मिशन को पांच साल में वर्ष 2022 तक शत प्रतिशत सिरे चढ़ाने के लिए कार्य किया जाएगा। इसके लिए मानव संसाधन विकास मंत्रालय की ओर से राजकीय स्कूलों को आदेश जारी हुए हैं। स्कूलों को 10 मार्च तक मिशन स्टेटमेंट रिपोर्ट जिला परियोजना संयोजक को सौंपनी होगी।
एकसाल का कैलेंडर नहीं, तीन साल का शेड्यूल
स्कूलोंमें एक साल का वार्षिक कैलेंडर के रूप में सालाना गतिविधियों की रूपरेखा तैयार होती थी। अब नए फैसले के तहत इसमें परिवर्तन हुआ है जिसे मिशन का रूप दिया गया है। अब स्कूलों को तीन साल के लिए अपना शैक्षणिक गतिविधियों की रूपरेखा तैयार करनी होगी।
विकास के ये है माध्यम :- साक्षरताटीम, थिएटर समूहों और प्रेरक समूहों के माध्यम से साक्षरता होगी। हर सप्ताह रीडिंग वीक मनाया जाएगा इसके अलावा साथी विद्यार्थियों से सीखने की भावना को बढ़ावा देने के लिए कार्य करना होगा।
मिशन में इनकी होगी भागीदारी स्कूलमें शिक्षकों साथ-साथ विद्यार्थियों के अभिभावक, पंचायत, नगरपालिका अधिकारियों कर्मचारियों की भागीदारी होगी।
मिशन का उद्देश्य शतप्रतिशतसाक्षरता को प्राप्त करने के लिए स्कूलों में भयमुक्त वातावरण विकसित कर विद्यार्थियों की उपस्थिति और भागीदारी में नियमितता को बढ़ाने के लिए किया गया है। विद्यार्थियों के कौशलों का विकास करना है।
चित्रण स्कूलोंको मिशन की रूपरेखा कागजों में नहीं बल्कि दीवार पर अंकित करानी होगा। इसके लिए उसकी एक निर्धारित लंबाई चौड़ाई भी मानव संसाधन विकास मंत्रालय की ओर से आदेश दिए गए हैं।
3 सालकी निभानी होगी जिम्मेदारी
स्कूलोंमें शिक्षक एक साल की जगह तीन साल तक बच्चे की जिम्मेदारी निभाएंगे। इसमें विद्यार्थी की हेल्थ प्रोफाइल को भी प्राथमिकता दी गई है। जिसमें तीन साल तक एक शिक्षक विद्यार्थी की हेल्थ रिपोर्ट पर भी ध्यान देगा ताकि तीन साल में यदि कोई परिवर्तन आता है तो उसकी सही से रिपोर्ट तैयार हो और बच्चे को जरूरत के अनुसार मेडिकल सुविधा दी जा सके।
^मानव संसाधन विकास मंत्रालय की एक सराहनीय योजना है। जिससे शैक्षणिक स्तर में सुधार होगा। स्कूलों में बच्चों की नियमितता को बढ़ावा मिलेगा।\\\'\\\' प्रवीनबत्रा, प्रधानाचार्य, आरोही मॉडल स्कूल।
^पहलेसालाना गतिविधियों का एक साल का कैलेंडर बनता था जो अब तीन साल का मिशन बन गया है। इससे विद्यार्थियों को लाभ होगा। उनकी शैक्षणिक गतिविधियां बेहतर होगी और कौशल का विकास होगा।\\\'\\\' देवेंद्रसिंह, जिला परियोजना संयोजक हिसार।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva